**Aimer** (jap. エメ, s. 9. heinäkuuta 1990 Kumamoto) on japanilainen laulaja-lauluntekijä. Hänen imagonsa debyytin aikana oli mysteerinen: muun muassa hänen ikänsä ja kansallisuutensa oli tuntematon. Hän halusi tulla tunnetuksi musiikista toisin kuin useiden artistien tavasta käyttää visuaalisia tyylejä.

Hänen taiteilijanimensä on yhdistelmä lempinimeä ja ranskan kielistä rakkautta tarkoittavaa sanaa.

Hänen tunnusomainen käheä äänensä ei ole synnynnäinen vaan seurausta vauriosta, jonka hän koki laulaessaan liikaa 15-vuotiaana.

Vuonna 2011 hän liittyi tunnettuun agehasprings-tuottajaryhmään.
Debyyttinsä aikaan suuri osa hänen kappaleistaan oli anime-lauluja. Hän vakiinnutti asemansa kirjoittamalla teemakappaleita anime-sarjojen alkuun ja loppuun.

Toukokuussa 2011 julkaistu albumi *Your favorite things* sisälsi cover-versioita useista tunnettuista kappaleita eri lajityypeissä. Hänen cover-kappaleensa Lady Gagan kappaleesta "Poker Face" nousi jazz-listan ykköseksi. Syyskuussa 2011 hänen kappaleensa "Rokutousei no Yoru" valittiin *No. 6* anime-sarjan tunnusmusiikiksi. 3. lokakuuta 2012 hän julkaisi ensimmäisen albuminsa *Sleepless Nights*.

Vuonna 2014 hän julkaisi minialbumin *Dareka Umi Wo* Yōko Kannon kanssa, sekä singlen "broken NIGHT/hollow wORlD", jonka molemmat kappaleet olivat teemamusiikkina PlayStation Vitalle julkaistussa pelissä *Fate/hollow ataraxia*.

Vuonna 2015 julkaistu albumi *Dawn* nousi Oriconin listalla neljännelle sijalle. Seuraavana vuonna julkaistu albumi *daydream* nousi toiselle sijalle. Vuonna 2016 hän julkaisi EGOIST-yhtyeen chellyn kanssa singlen "ninelie", joka oli lopputeemana anime-sarjassa *Kabaneri of the Iron Fortress*.

Vuonna 2017 julkaistu single "ONE" oli parhaimmillaan toisella sijalla Oriconin listalla. Hän julkaisi samana vuonna kaksi kokoelma-albumia, *Best Selection "Blanc"* ja *Best Selection "Noir"*, jotka nousivat Oriconin listalla sijoille 3 ja 4.

Vuonna 2019 julkaistu single "I beg you/Hanabira-tachi no March/Sailing" nousi ensimmäisellä julkaisuviikollaan Oriconin viikoittaisen singlelistan ensimmäiselle sijalle. Singlen kappale "I beg you" on Yuki Kajiuran säveltämä teemamusiikki anime-elokuvaan *Fate/stay night: Heaven's Feel II. lost butterfly*.

Hän julkaisi vuonna 2019 kaksi albumia, *Sun Dance* ja *Penny Rain*, jotka olivat Oriconin listalla sijoilla 3 ja 2.

Diskografia
-----------

Studioalbumit
* *Sleepless Nights*  (2012)
* *Midnight Sun*  (2014)
* *Dawn*  (2015)
* *Daydream*  (2016)
* *Penny Rain*  (2019)
* *Sun Dance*  (2019)

Kokoelma-albumit
* *Best Selection "Blanc"*  (2017)
* *Best Selection "Noir"*  (2017)

Cover-albumit
* *Your Favorite Things*  (2011)
* *Bitter & Sweet*  (2012)

Lähteet
-------

1. 1 2  Aimer *generasia.com*. Viitattu 24.1.2020. (englanniksi)
2. 1 2 3 4 5 6 7  Aimer: A Singer and Her Captivating Voice Shining Light into the Next Generation *moshimoshi-nippon.jp*.  23.2.2019. Viitattu 24.1.2020. (englanniksi)
3. ↑  Stepping Into the Light: An Interview with Aimer *jnetworkonline.com*.  7.12.2016.  Arkistoitu. Viitattu 24.1.2020. (englanniksi)
4. 1 2 3 4 5  Aimer *animefestival.asia*. Viitattu 24.1.2020. (englanniksi)
5. ↑  Your Favorite Things *generasia.com*. Viitattu 24.1.2020. (englanniksi)
6. 1 2 3 4 5  Aimer Oricon. Viitattu 24.1.2020. (japaniksi)
7. ↑  ONE/花の唄/六等星の夜 Magic Blue ver.(初回生産限定盤) *oricon.co.jp*. Viitattu 24.1.2020. (japaniksi)
8. 1 2  Rafael Antonio Pineda: Aimer's Fate/stay night Heaven's Feel II Song Tops Weekly Chart  15.1.2019. Anime News Network. Viitattu 24.1.2020. (englanniksi)

Aiheesta muualla
----------------

* Aimer   Anime News Networkissa (englanniksi)
* Aimer Discogsissa.  (englanniksi)
* Aimer VGMdb-sivustolla (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |